राजस्थानी नृत्य कव्वाली ने खूब जमाया रंग
रादौर| ग्लोबलइंजीनियरिंग कॉलेज में शनिवार को वार्षिक समारोह झंकार 2017 का आयोजन किया गया। समारोह का शुभारंभ सीए एसके जिंदल इंदू जिंदल ने दीप प्रज्ज्वलित कर किया। कॉलेज के छात्र-छात्राओं ने रंगारंग कार्यक्रम पेशकर समा बांध दिया। यहां आयोजित हुए भंगड़े को सभी ने सराहा। समारोह में राजस्थानी नृत्य, भंगड़ा, एकल नृत्य, कव्वाली, कविता, रैपिंग, सोलो डांस, डूयट सांग, स्किट, योगा, स्टैंडअप कॉमेडी, फनी डांस, ग्रुप डांस, मॉडलिंग का भी शानदार प्रदर्शन किया गया। चंदन बाबुल के डांस ने सभी दर्शकों का मन मोह लिया। मन्नू एंड ग्रुप ने राजस्थानी डांस प्रस्तुत किया। सामाजिक बुराइयों के विरोध में लघु नाटक पेशकर लोगों को जागरुक किया गया। इस दौरान अक्षय त्यागी को युनिवर्सिटी में दूसरा स्थान प्राप्त करने पर सम्मानित किया गया। सोलो सिंगिंग में आकिब प्रथम रहे, समीर दूसरे स्थान पर रहे। सोलो डांस में चंदन ने प्रथम स्थान प्राप्त किया। स्टैंडअप कॉमेडी में संजय ने प्रथम अहसान अली ने चार चांद लगाए। वेस्टर्न डांस में मनिका ने पहला स्थान प्राप्त किया। सीए एसके जिंदल ने कहा कि छात्रों में प्रतिभा की कोई कमी नहीं है। उन्हें मौका मिले तो वह बेहतर प्रदर्शन करके दिखा सकते हैं। बच्चों को शिक्षा के अलावा सांस्कृतिक कार्यक्रमों में भी बढ़-चढ़कर भाग लेना चाहिए। मौके पर मनीषा शर्मा, प्रवीण काजल, कोमल सोही, रजिस्ट्रार महेश वर्मा, दिगंबर डांगवाल, नीरज शर्मा, हरप्रीत कौर, मनीष, संजय पुंडीर, हंसराज, पलविंद्र, सुरेन्द्र समेत कई गणमान्य लोग भी समारोह में मौजूद थे।
mai_Deva hin_Deva